[{"text_idx": "#000000", "text": "Google yn anog boddi pobl!"}, {"text_idx": "#000002", "text": "Dwi wastad wedi gweld mapiau yn bethau difyr ac fe fedrai edrych ac astudio mapiau ac atlysau am oriau heb ddiflasu. Pan eich bod chi\u2019n eistedd mewn llyfyrgell fel yr ydw i nawr a phennod o lyfr Geoffery Nutall yn dwyn y teitl \u2018The Principle of Fellowship\u2019 yn profi eich amynedd i\u2019r eithaf mae bron a bod pob peth arall yn fwy difyr. Felly trwy rhyw ddirgel ffyrdd ces i fy hun ar wefan Google Maps yn arbrofi pa ffordd orau i deithio i Gaerdydd. Trwy Rydaman meddai Google. Beth am Aberystwyth i Fangor te? A dyma Google yn tybio mod i\u2019n golygu sut ma\u2019 teithio o Aberystwyth i Fangor, UDA. Fe ddeallais eich bod chi i yrru i Ffrainc ac yna croesi\u2019r Iwerydd o fan yna felly dyma fi\u2019n edrych yn fanylach i weld o lle y byddech chi\u2019n hwylio ac er mawr syndod i mi cyfarwyddyd Google ar gyfer cam 36 o\u2019r daith oedd: \u201cSwim across the Atlantic Ocean, Entering United States (Massachusetts)\u201d"}, {"text_idx": "#000003", "text": "Dwi\u2019n meddwl fod hyn yn wers i ni gyd \u2013 peidiwch a thrystio Google bob tro \u2013 gau broffwyd ydyw yn wir!"}, {"text_idx": "#000004", "text": "Your email address will not be published. Required fields are marked *"}]